
CONSILIUL LOCAL AL MUNICIPIULUI TIMIȘOARA

DIRECȚIA DE ASISTENȚĂ SOCIALĂ A MUNICIPIULUI TIMIȘOARA



,,În slujba oamenilor”


Nr. 
EXPUNERE DE MOTIVE  PRIVIND OPORTUNITATEA PROIECTULUI DE HOTĂRÂRE

Sectiunea 1 
Titlul proiectului de hotărâre
Proiect de hotărâre

 privind aprobarea Planului anual de acțiune privind serviciile sociale administrate și finanțate din bugetul local al municipiului Timișoara în anul 2020, cuprinzând serviciile sociale existente, programul de subvenționare/programul de contractare, planificarea activităților de informare a publicului pentru centrele sociale din structura Direcției de Asistență Socială a municipiului Timișoara și programul de formare și îndrumare metodologică în vederea creșterii performanței personalului care administrează și acordă servicii sociale și aprobarea criteriilor care fundamentează tipurile de servicii sociale care urmează să fie contractate
Sectiunea a 2 - a 
Motivul emiterii proiectului de hotărâre

1. Descrierea situatiei actuale 

Direcția de Asistență Socială a Municipiului Timișoara , în calitate de serviciu public de asistență socială care funcționează sub autoritatea Consiliului Local al Municipiului Timișoara, furnizează servicii sociale și acordă beneficii sociale pentru cetățenii Municipiului Timișoara aflați în situații de dificultate și îndeplinește o serie de alte atribuții stabilite prin art. 115 din Legea 292/2011- Legea asistenței sociale

2. Schimbari preconizate și rezultate așteptate:

          Conform art. 112 alin (3), lit. b) din Legea 292/2011 – Legea asistenței sociale, în domeniul organizării, administrării și acordării serviciilor sociale, autoritățiilor locale „ în urma consultarii furnizorilor publici și privați, a asociațiilor profesionale și a organizațiilor reprezentative ale beneficiarilor elaborează planurile anuale de acțiune privind serviciile sociale administrate și finanțate din bugetul consiliului județean/consiliului local/Consiliului General al Municipiului București, care cuprind date detaliate privind numărul și categoriile de beneficiari, servicii sociale existente, servicii sociale propuse pentru a fi înființate, programul de contractare a serviciilor din fonduri publice, bugetul estimat și sursele de finanțare.

           La art. 118, alin. (2) din Legea 292/2001 se precizează „Planurile anuale de acțiune privind serviciile sociale […] cuprind date detaliate privind numărul și categoriile de beneficiari, serviciile sociale existente, serviciile sociale propuse pentru a fi înființate, programul de contractare a serviciilor de la furnizorii privați, programul de subvenționare, bugetul estimate și sursele de finanțare. 

      Prin ordinal nr. 1086/20.02.2018 s-a aprobat modelul regulamentului-cadru al Planului anual de acțiune privind serviciile sociale administrate și finanțate din bugetul consiliului județean/consiliului local/Consiliului General al Municipiului București. 

      Potrivit art. 119 , alin. (2) din Legea 292/2011- Legea asistenței sociale „Pentru asigurarea unor servicii sociale adecvate și de calitate, autoritățile administrației publice locale au obligația de a asigura resursele umane , financiare și materiale, în conformitate cu reglementările în vigoare, strategia proprie de dezvoltare a serviciilor socisle și planurilor anuale de acțiune în domeniu”. Prin HCLMT nr. 162/31.10.2016 a fost aprobată Strategia de dezvoltare a serviciilor sociale a Municipiului Timișoara 2017-2022 și Planul Operațional de implementare a strategiei. În realizarea Planului anual de acțiune privind serviciile sociale administrate și finanțate din bugetul local în anul 2020, s-a pornit de la obiectivele generale și obiectivele specifice cuprinse în Strategia de dezvoltare a serviciilor sociale în Municipiul Timișoara. 

3. Alte informatii - nu este cazul

4. Concluzii

Propunem:

-Aprobarea Planului Anual de acțiune privind sericiile sociale administrate și finanțate din bugetul local al Municipiului Timișoara în anul 2020, cuprinzând serviciile sociale existente, programul de subvenționare/programul de contractare, planificarea activitățiilor de informare a publicului pentru centrele sociale din structura Direcției de Asistență Socială a Municipiului Timișoara și programul de formare și îndrumare metodologică în vederea creșterii performanței personalului care administrează și acordă sericii sociale, conform anexei nr. 1;

-Aprobarea criteriilor care fundamentează tiputile de serivicii sociale care urmează să fie contractate, conform anexei nr. 2.

